  Виталий Пронин Глаз ёросысь «Чура» гурт предприятие республикаысь мукет хозяйствоосты азьпалтыса ужа. Та нуналъёсы котькуд скаллэсь шорлыдын 23 килограмм йӧл потто.20 килограм котырын кыско Вотка ёросысь «Пихтовка», Балезино ёросысь «Путь к коммунизму», Эгра ёросысь «Рассвет» но Дэри ёросысь «Путь Ильича». Ваньзы соос тол вылтӥ но йӧлын луозы. Угось тырмыт дасямын ни кӧс но жалем сиёнъёссы, удалтэмын юоссы. Тазьы шуыны уг луы Кизнер ёросысь «АрСан-Агро» огазеяськон сярысь. Скаллы быдэ 2,6 килограмм йӧл кыскыса, со вань хозяйствоослэсь бере кыле. 6,3 килограмм гинэ кыско «Киясовский» агрокомплексын.Гурт удысъя но сиён-юонъя министерстволэн ивортэмезъя, асьме шаерын уй-нунал ӵоже котькуд скаллэсь люкаське 13,8 килограмм йӧл. Ӵапак сомында вылэм кылем арын но. Таин ӵош ик йӧлэз заводъёслы нуналаз вузан, миымен ӵошатыса, кулэсмемын 300 центнерлы.Тужгес но трос йӧл кыско Балезино ёросын - 1 сюрс 251 центнер. 1 сюрс центнерлэсь ятыр люкаське Алнаш, Вавож но Можга ёросъёсын. Скаллы быдэ 18,3 килограмм йӧл кыскыса, котьку сямен азьпала потэмын вавожъёс, нош сюмсиослэн 10 килограмм сяна уг люкаськы.Иван Аркашев.  